biglam/state-archives-assyria-letters huggingface dataset:
SAA 18 181 — letter from Nabu-balassu-iqbi to the king (Kuyunjik (Nineveh), reign of Ashurbanipal)
ana šarri bēlīya aradka Nabu-balassu-iqbi Nabu u Marduk ana šarri bēlīya likrubū Nabu bēl qan-ṭuppi ilūka kīma šamê u qaqqari lišalbirū palûka ana mīni ilteššu šinīšu šarru bēlā amhurma mamma ul išʾalanni kî šumu ša Mat-Akkadi ina pān šarri bēlīya lā banû u hīṭ ana šarri bēlīya ahṭû anāku hīṭ ana šarri bēlīya ul ahṭi adī lā nukurti kî allika amat šarri ana muhhi Arrabi aqtabi umma dibbīya ana ēkalli ibašši ul iplah nikkassīya ittaši kî iṣbatu ina qātē iltaknanni u enna ina pānāt nišī gabbi kî allika ina šēpē šarri bēlīya aṣṣabat ūmu agâ appā ana mītūtu alabbin ummānātu ša mītūma pašhū ultu šaddaqad mamma aklū ša pîya ul inamdina bubūtu u ṣummû muhhā indaqut allakma ina muhhi būrtu mê ašatti šēpēya amessi u ellimma maṣṣarti ša šarri bēlīya anamṣar rēssu ina libbi lēʾi kî ašṭuru ana šarri bēlīya altapar umma ṣābē zēʾirānēya akanna ibašši kî ša lā šarri iparrikūʾinni u kî amatā bīlti ina pān šarru iqabbûma šarru idâkanni 02 ṣābē ša hurāṣu ana muhhi napšātīya iššû ūmussu ana muhhi dâkīya u hulluqīya idabbub kî amatā bīltu adi pān šarri bēlīya ultakšidūni šarru bēlā lū īdī šitta amatī ša ina pān šarri bēlīya lā ṭāba Šarru-lu-daru ītepuš amat šarri šî umma mamma hubtu ša Mat-Akkadi šalānūwa lā išappar šû mārassu ša Babilaya mār rēʾî ana alla mātāti gabbi hīṭ ana šarri bēlīya ihṭû altapar u iltēn eqlu kî utirru ittannaššu sukkallu u sartennu šarru ina māti ipteqid umma dīnu kitti u mīšaru ina mātīya dīnā ṭuppi ana ṭuppi adi lā Šarru-lu-daru ana hazannūtu ippiqidū sartennu dīnā iptaras amēlutti ša bīt abīya qāt-ṣibitti kî uṣabbita ittanni Šarru-lu-daru kî illika dīnā ultabalkit enna amēluttā rīqu tapallah u anāku ina ṣummî ša mê amâtu ittīšu adabbubma 20 30 tukkāta ša ultu bīti agâ anāku lā āmuru lā ašmû u lā īdû ana muhhīya inassuk ša ana pitti ina puhri ša ardē ša šarri bēlīya ittīya idabbubūma iturra Marduk ša ezzessu abūbu naplassu abu rēmēnû atta šû bēl šarrāni nikkassu kî ša sartennu iprusu u nikkassu ša bīt abīya liddinūma šarru ina libbi luplah
SAA 18 162 — letter from Kabtiya to the king (Kuyunjik (Nineveh), reign of Ashurbanipal)
ana šarri bēlīya aradka Kabtiya lū šulum ana šarri bēlīya ana muhhi adê ša Babili ša šarru bēlā išpura ul qerbēka unqu ša šarri bēlīya ša Aššur-ramim-šarri ana muhhīya iššaʾ anāku u ahhēya kî nilliku ina Araši maṣṣarta ittīšu nittaṣar adānu ša adê ša Babili ul akšudu ina harrāni ana pān ša-pān-ēkalli ētelaʾ kî ibbakuʾanni ina Nippur u ina Uruk ina libbi ilānīka u adê ša šarri bēlīya aṣṣabat u anāku ana adê ša šarri bēlīya ul hamākû umma ṣābē mārēšunu u aššātišunu adi ilānišunu ana libbi adê ša šarri bēlīya lirbū u anāku ina šipirti ša šarri bēlīya šībūtu kî illikū ana libbi adê ša šarri bēlīya ina Babili īterbū
SAA 18 003 — letter from [the king] to (unknown) (Kuyunjik (Nineveh), reign of Esarhaddon)
ultu šupāli x x x x x x x kî tadkû tu-x x x+x x x enna ana minî iltēn qaqqar taṣbatma ina Nippur tūšib šandabakkī mahrūte ša ina bunnīka libbušša libbašunu itti bēlēšunu kî pašrū yaʾnū libbūka manzāz-pāni ša bēlēšunu šunu u ṭābta ša bēlēšunu libbūka ana muhhišunu tettiq ša šandabakku emūqīšu idekkûma illakū itti Ṣallaya ina ašar ša ab abīya išapparūšu ina Mat-Akkadi gabbi u adi Mat-tamti enna atta emūqīka dekēma alikma itti Nabu-eṭir šaknu Mat-tamti ṣapūnu išizzaʾ dullu epšā sapnāni šumātkunu ina pānīya bunnā
SAA 18 158 — letter from Babylonians to the king (Kuyunjik (Nineveh), reign of Ashurbanipal)
dibbī ša Babilaya ina pān šarri idbubū umma šarrāni bēlēni ultu muhhi ša ina kussî ūšibū ana kaṣāru kidinnūtīni u ṭūb libbīni pānīkunu šaknū u anīni ša ana ṣirê nimlû ša Elamiti ša Tabalitu ša Ahlamitu ana šulum šarrāni bēlēni liginnu kî iqbû ilāni uznu rapaštu u libbi rapšu iltaknūkunūši Dimkurkurra Babilu rikis mātāti mamma mala ana libbi irrubu kidinnūssu kaṣrat u pūr kalab Enlil Babilu šumšu ana kidin šakin kalbu mala ana libbi irrubu ul iddâki šarrāni bēlēni īdû kî Eṭiru u mārēšu šēpē ša šar Mat-Aššur abikunu iṣbatū adi muhhi ša Šuzubu mār Gahal illikamma gabbišunu idūku šēpē Mat-Aššur ša iṣbatū ittaššiqū maṣṣartu ša bīt bēlišunu ittaṣrū Šuzubu ana x x kappī u šēpē ša Eṭiru mārēšu adi ku-x x ina pān Beliya indaharšunūti u sinnišāti x x u Šaddinnu ina Babili uhhuzā ittišina x+x x x umma sinniltu āṣītu šî minû hīṭu x x x x x sinnišāti ša bīt Eṭiru gabbi x x x x x x x x x x x x x u₂ x x x x x x x x x x x x x x x x x x gabbi naši ana x x x x x x x x x x sinnišāti nakrātu nu-x+x x x-MEŠ x x x x x u šarrāni bēlēni ultu naphar mātāti x+x x x x kidinnūtāni kî ušātirū x x alla šarrāni mahrūti iq-x x x x u ana šumi ša Babili sinnišāti ša x+x x x x kidinnūssina ittinīma lū kaṣrat ṭābāti ša šarrāni bēlēni īpušūnāši ana appi lušēṣû ina ṣillikunu Bel-bulliṭ ri-x+x x x x ūmussu ina mahar Marduk Zarpanitu šarrāni bēlēni iktarrabū
SAA 18 080 — letter from Itti-Marduk-balaṭu to [the king] of the lands (Kuyunjik (Nineveh), reign of Esarhaddon)
ana šarri mātāti bēlīya aradka Itti-Marduk-balaṭu ilāni ša mātāti gabbi ana šarri bēlīya likrubū ša kalbi mīti anāku šarru bēlā uballiṭanni ilāni ša šarri ittebû isinnu ītepšū šulmu ana maṣṣarti ša ēkurri ina x x+x a x+x x x x x x x x adê iššaṭir umma mala tammarā u tašemmaʾ šuprāni nasīkāti ša ina muhhi Harmašu šūšubū ana akanna ittalkūni ibašši ina libbi ana Elamti ittalkū ana šarri bēlīya altapra sīsê ša šarru ana Uruk išpuru x+x x aṣṣimid u har-x+x x x x ul ri-x+x x
SAA 18 055 — letter from Nabu-nadin-šumi to the daughter of the king (Kuyunjik (Nineveh), reign of Esarhaddon)
ana mārat šarri bēltīya aradki Nabu-nadin-šumi ūmussu Bel Zarpanitu Nabu Nanaya u Tašmetu ana balāṭi napšāti ša šar kiššati bēlīya u mārat šarri bēltīya uṣalli Zarpanitu bēlet ṣīrti libbaki tuṭṭībki akī ša Bel u Nabu ana ṭūb libbi ša šar kiššati bēlīya u mārat šarri bēltīya uṣallû Bel u Nabu pān hadûti ša šarri bēlīya u ša mārat šarri mārat bēltīya ana muhhīya liškunū
SAA 18 010 — letter from Ašaredu to the mother of the king (Kuyunjik (Nineveh), reign of Esarhaddon)
ana ummi šarri bēlīya aradka Ašaredu Nabu u Marduk ana ummi šarri bēlīya likrubū ūmussu Nergal u Laṣ ana balāṭi napšāti ša šarri u ummi šarri bēlē uṣallu šulmu ana āli u bīt ilāni ša šarri u adû maṣṣartu ša šarri bēlīya anaṣṣar
SAA 18 060 — letter from Aqar-Bel-lumur to the king of the world (Kuyunjik (Nineveh), reign of Esarhaddon)
ana šar kiššati bēlīya aradka Aqar-Bel-lumur Nabu u Marduk ana šar kiššati bēlīya likrubū Šamaš u Marduk ṭūb libbi u ṭūb šīri ša šarri bēlīya liqbû mar-Dakkuru nikkassīya uhteṭṭu ummā u ahhēya ina bubūti iddūk šipirti ana muhhīšu ana šarri bēlīya kî ašpuru gabarû ul āmur aptalah šarru īdī akanna ul šuṣbutāka bītā u qallā yaʾnu u ina Babili immūʾa ša ina pān ummīya u ahhēya aklû mar-Dakkuru uhteṭṭu adi šinīšu dalhāk ina pîka ellu ša Šamaš u Marduk ikarrabūš indaqtu mā bītka irappiš enna ina ṣilli šarri bēlīya lirpiš
SAA 18 146 — letter from Nabu-šumu-lišir to the king of the lands (Kuyunjik (Nineveh), reign of Ashurbanipal)
ana šar mātāti bēlīya aradka Nabu-šumu-lišir Nabu u Marduk ūmē arkūti šanāti dārāti ana šar mātāti bēlīya liddinū ṣābē Birtaya ardē ša šarri bēlīya ana maṣṣartu ana sapanni appāru ša Babili kî ašpuru ṣābē ša šar Babili ana muhhišunu kî itbû ina šīmti ša šarri bēlīya Birtaya ardē ša šarri 04 ṣābē ina libbi ṣābē ša šar Babili iddūkū u 09 kî ībukūni ana pān šarri bēlīya altapraššunūti ultu muhhi ša Birat hepû u ilānēšu abkū mītū anāku u unqu hurāṣu ša šarri bēlīya kî āmuru abtaluṭ u enna mār šiprīya ana šulum šarri bēlīya kî ašpura unqu ša šarri bēlīya ul āmurma ul abluṭ mītū anāku šarru bēlā lā umaššaranni
SAA 18 070 — letter from šandabakku (of Nippur) to the king (Kuyunjik (Nineveh), reign of Esarhaddon)
ana šarri bēlīya aradka šandabakku Enlil Ninurta u Nusku ana šarri bēlīya likrubū šarru īdī ša lū maʾda marṣāk lā marṣāk ana šulmi šarru attalkamma adû Bel-usatu ahūwa u 10 mārē banî ša Nippur ana šulmi šarri bēlīya altapra šarru īdī mātāti gabbi ana muhhi Mat-Aššur izirrūnāši šēpāni ina mātāti gabbi ul eṭret ašar nillak niddâka umma minamma šēpē Mat-Aššur taṣbataʾ adû abullīya nuptahhi ana pithi ul nuṣṣu maṣṣartu ša šarri ninamṣar sukkallu u rabûti ša ana akanna šarru išpur gabbi ītamrū ana šarri liqbû šarru ana qātē mamma lā umaššarannāši mêni yānu ina ṣummê lā nimâta šarru abūka mê ša Baniti ittannannāši umma šilihti ša Baniti ana Nippur hiraʾ Ṣillaya iktelannāši enna šarru ana Ubaru šikin ṭēmi ša Babili lišpuramma šilihti ša Baniti liddinannāšīma mê ittišunu nilti ina ṣummê la-qāt šarri lā nilli u mātāti gabbi lā iqabbû umma Nippuraya ša šēpē ša Mat-Aššur iṣbatū ina ṣummê ana ṣirê indalû
SAA 18 175 — letter from Marduk (of Borsippa) to the king of the lands (Kuyunjik (Nineveh), reign of Ashurbanipal)
ana šar mātāti bēlīya aradka Marduk Nabu u Marduk ana šar mātāti bēlīya likrubū itti Bel u Nabu ša kiššūtu ana šar mātāti bēlīya iddinuʾ ardēka ša ina qātēka taṣbata ēpišūti u lā x+x x+x-MEŠ šunu dullu ša ina 03 šanāti lā inneppuš ina 03 arhāni kî īpušū ana šarri bēlīya ittannū u mindēma šarru bēlā iqabbi umma ina mahrî iltapar umma dullu ul inneppuš ana našî ṣibûtu ša šarri bēlīya umma kî taṣbat du-x+x x šarru ṣibûssu likšud enna ilānīka kî īpušū x x ṣibûssu iktalda u ṣābē ša iqbû umma Sippar daltu ša pānīni x x x ana qātē šar mātāti bēlīya ītabkūniššunūtu ina pî ša rabûti alteme umma madāktu ina Dalbat nišakkan kî madākta ina Dalbat iltakanuʾ nišī iberrû u alakti ana pānišunu ul tallak u hiʾālušunu uṣṣamma alakta ihabbat ina dūri madākta ša Babili ša šaddaqad madākta liškunū eleppāti maškirī ana pānišunu lillikūnu 05-me 20 lū ina Kute sīsê ša šar mātāti lū ina pašīri u āṣīssunu ultu Babili luhalliqū
SAA 18 149 — letter from Nabu-šumu-lišir to the king of the lands (Kuyunjik (Nineveh), reign of Ashurbanipal)
ana šar mātāti bēlīya aradka Nabu-šumu-lišir Nabu u Marduk ūmē arkūti šanāti dārāti haṭṭu išartu kussû dārû ana šar mātāti bēlīya liddinū ana muhhi ša šarru bēlā ṭēme iškunanni umma ṭēm ša Arabi mala tašemmû šupra alakti šî ultu Nebaʾati kî tuṣṣā Aya-kabaru māršu ša Ammi-ʾataʾ Masʾaya ana muhhišunu kî itbû ṣābē iddūk u ihtabat iltēn ina libbišunu kî ušēzibū ana libbi āli ša šarri īterba adû ana šarri bēlīya altapraššu šarru ša pîšu lišmi
SAA 18 061 — letter from (unknown) to the king (Kuyunjik (Nineveh), reign of Esarhaddon)
ana šarri bēlīya aradka {1}{d}x x x Nabu u Marduk ana šarri bēlīya likrubū ina pîka ellu ša Marduk u Zarpanitu irâmū alteme umma x x x x x x mamma mimmu ul x-x-nu ultu o Babili ina libbi x+x x x x x iltēt sinniltu ana mārīšu Bel-naṣir kî iddinu ana aklī kî x x-nu x x x x x enna x x x x x x umma aššassu ana kūmu ābuk Nenea āšipu ša bīt bēlīšu umašširūma ihliqu bītā eqlā u aššatā inamdinūniššu u akī ša šarru bēlā aptalah kî mītāku ēkânu liqbirūʾinni ul ālu ul ṣēru ul mātu ul nišī ul 01 qâ aklū ina bīt bēlīya ana ṭūb mahāra o ša šarri bēlīya o liššakan o
SAA 18 148 — letter from Nabu-šumu-lišir to the king of the lands (Kuyunjik (Nineveh), reign of Ashurbanipal)
ana šar mātāti bēlīya aradka Nabu-šumu-lišir Nabu u Marduk ūmē arkūti šanāti dārāti haṭṭu išartu kussû dārû ana šar mātāti bēlīya liddinū Aššuraya ardē ša šarri ša ana nadānu u mahāru ana Birat illakūnu Arabu ana muhhišunu kî itbû 50 Aššuraya bēlē Halule u 20 Birtaya ardē ša šarri ittišunu ihbil amēlu ultu libbišunu kî ušēziba kî iqbâ ina šīmti ša o šarri bēlīya x x x x x+x di bu x x x x x-MEŠ kî x x x x x+x dīkti ina libbišunu addūk ina qaqqar ša itbû x x ina libbišunu ana zaqīpānu altakan ardē ša šarri miqittī ina libbi yānu uttēra u 07 ina libbišunu lišānu kî aṣbata ana šarri bēlīya altapra reʾmī ša Itaʾ-il mār Bun-šadadu šangû ša Šamaš šunu šarru lišʾalšunūti
SAA 18 185 — letter from Nabu-ušallim (of Bit-Dakkuri) to the king of kings (Kuyunjik (Nineveh), reign of Ashurbanipal)
ana šar šarrāni bēlīya aradka Nabu-ušallim Aššur Šamaš u Marduk šulum ša šarri bēlīya lišʾalū nišī šunu ina appārī baṣīhī iqabbûšunūtu ina ūme ša Šamaš-ibni 30 šunu qinnāta kî ihliquʾ ina Bit-Amukanna ittašabuʾ ul immangurma itti ahhēšunu ana pānīni ul iqarribūni šunu šunu ša šaddaqad 04-šu₂ nakru ana muhhīni ildudūni kî pān šarri bēlīya mahir ana Kudurru ša Bit-Amukanna šarru lišpurma lībukuššunūtimma ina bīt šarru bēlā hadû lušēšibšunūtu ūmu mala šunu ina Bit-Amukanna ašbā ahhēšunu ul ikkibbasūma dullu ša šarri bēlīya ul ippušū
SAA 18 202 — letter from šandabakku (of Nippur) to the king (Kuyunjik (Nineveh), reign of Ashurbanipal)
ana šar mātāti bēlīya aradka šandabakku Enlil Ninurta u Nusku ana šar mātāti bēlīya likrubū Aššur Enlil Šamaš u Marduk balāṭ ūmē arkūtu ṭūb libbi ṭūb šīri u labār palê ana šar kiššat bēlīya lišruk u kunnu išid kussî šarrūtu ša šarri bēlīya ana ūmē ṣâti liqbû šaddaqad ultu ša-pān-ēkalli u rabûti ana Kaldi ūridūni ahhē ša šar Elamti ana šarri ahīšunu unaʾʾû udakkûniššu umma madāktu nikṣurma ana Kaldi nībirma Kaldi ina qātē Mat-Aššur nīkim šar Elamti ul ihṭi ul išmešunūtu ul immangur umma ana adê ul ašellu iktelišunūtu adi ša enna ul i-x-ma idallip ahūšunūma uqaʾʾû enna kî ašmû ina qātēšunu ittēh iltemeššunūtu ana pî pîšunu ittalak Elamti gabbi ṭēme iltakni ṣidīssunu ihīrū x x x x x x x x x x{KI} x x x x x x x x x x-šab x x x x x x x x ubaʾʾa x x x x x x Bit-Imbiya x x x x x x x mātīšu ana qēmi x x x x x x ihīrū u ṣidītu x x x x ahūšu tardenni ana Ham x x x x-u₂-nu ana Nisanni agâ x x kî ašmû ana šarri bēlīya altapra šarru bēlā lū īdī x x x-{d}aš-šur mār Nabu-ahu-uṣur x x x x+x ša ana Nippur īrubu la x x ana pānīšu issakil qāssu ana libbi kî iddû mārē banê ša Nippur uṣabbat inaṭṭu u ana kaspi inamdin ittīšu kî adbubu qulālīya ina puhri ša mātīya iltakni ina pān nišī mātīya uptihhanni ina libbi āli ana pirki ittanallak ālu akī mādê ussam šarru bēlā lišpuramma ālīšu līmur u lipqid u ana mār Nabu-ahu-uṣur liqbu ahu malaʾ qāssu la-pāni Nippur likli o
SAA 18 056 — letter from Ninurta-aha-[...] to the king (Kuyunjik (Nineveh), reign of Esarhaddon)
ana šarri bēlīya aradka {1}{d}MAŠ-ŠEŠ-x x šulmu ana šarri bēlīya Ahhešaya rab bīti u Bel-ittadin mutīr ṭēmu ša Nabu-ušallim ša Bit-Dakkuru kaspu maʾdu ina qātēšunu našûni idabbubū umma nillakma sīsê nimahhara šarru bēlī lū īdī ana muhhi ummânu ša-rēšāni u ṣābē halqūtu ša Šamaš-ibni ša ina pān Nabu-ušallim ša šarru bēlī išpura kî aqbaššu ul imangurma ul inamdina umma ša lā unqu šarri u ša lā ša-qurbūte ul anamdakka Bel-iqiša mār Bunanu ana Babili Barsip u Bit-Dakkuru kî illika bēlē ṭābtī uṣabbat mārē banê ihettin iltēt mārassu ana Bel-ahu-iddin x x x x+x-nu ina Babili ittadin šanīti mārassu ana {1}x x x māršu ša Nadinu ērib bīti ša Nabu ina Barsip ittadin šalulti mārassu ana māršu ša Zakir rab rēʾî ša Nabu ittadin Bit-hussanni ša muhhi Piti ina birīt Kute u Kiš nadû 01-me suluppīšu u 01-me zēršu muʾʾunti ša šarri šû Nabu-dini-amur kî iššû ana Bel-iqiša ittadiššu pīhati Babili šû abūšu abīšu ul īkul u ul ina miṣirīšu šû adû mimmu ša āmuru ana šarri bēlīya altapra šarru bēlā kî ša ileʾʾû līpuš
SAA 18 200 — letter from Ninurta-aha-iddin to the king of the lands (Kuyunjik (Nineveh), reign of Ashurbanipal)
ana šar mātāti bēlīya aradka Ninurta-ahu-iddina Enlil Mulliltu Ninurta u Nusku ana šar mātāti bēlīya likrubū ilāni šūt Ekur u Nippur u ilāni rabûti āšibūt šamê u qaqqari balāṭ ūmī arkūti šebê littūtu haṭṭu išartu rēʾût tenēšēti ana šar mātāti bēlīya lišrukū u annu kīnu ana šarri bēlīya lišatlimūma ašāru u paqādu ša kiššat mātāti ana qātē šarri bēlīya limallû ana maṣṣarti Ekur bīt ilāni ša šarri u Nippur akī mādê šulmu Illil-bani ardu ša šarri u ša-qalti ša Nippur gabbi ittīšu ina maṣṣarti ašar šarru ipqidūšu ušuzzū u anāku ina kutallīšu maṣṣartu ša šarri bēlīya ina āli u ṣēri anaṣṣar ša šarru bēlā išpura umma minamma iltiššu šinīšu unqāti ašpurakkamma gabrî unqāti lā tušēbila x x x+x x x x x x x x+x x+x x x+x x x x x x x x x x x x x+x x x x x x x+x+x x x x x x x+x x x-tu₂ x x+x+x x x x x x x x x x x x x+x+x x x x x x x x x x+x x+x x x+x x+x x x x x-ru x x x x+x x+x x+x x+x x x x x-a x x x x+x x x x x x x x x+x x x x un x+x x x x+x x x x x x x x x ana šarri bēlīya ultēbila x x x-ka x-na-a-ma balṭāk x x-at-si u maṣṣartu x x x x x x indanû u u₂-x+x x x x x x x šarri bēlīya x x x x+x Aššur Enlil u Ninurta an-x x x x-di-ka emūqīka lušadgilū kakkīka ludanninū u ayābīka qātēka lušakšidū ša šarru bēlā libbi ša ardīšu uballiṭu
SAA 18 113 — letter from Šumaya to the king (Kuyunjik (Nineveh), reign of Esarhaddon)
ana šarri bēlīya aradka Šumaya Nabu u Marduk ana šarri bēlīya likrubū lū šulmu ana šarri bēlīya ul kî pî annî šarru bēlī ṭēm iškunanni umma alikma ilāni ana Zanaki abuk u nišī ana muhhīka liphurū ilāni ša šarri bēlīya kî ušallimū nišī 03-lim iptahrūni Nabu-šarru-ibni šakna qātē ana libbi āli kî x x x x x x x+x x x x x x x x-ma x x x x x x x x x x x x x-si u nāṣiru o ibaššû ša ina Ruṣapi ihhazu Damunaya šû 30 šanāti agâ ultu Zanakitu īhuzu enna uptaqqiršu u ana pān šarri bēlīya iltapraššu Zanakiuwa ina Damunu u Gambula ihhazū gabbi upaqqarū šarru bēlī ana agâ lā ihiṭṭi ilāni ša šarri bēlīya lū īdû kî adi pān tabê Bel akanna lūšib mamma ina libbi āli agâ issihu mār šipri ša šarri bēlīya lillikamma ālu lušarhiṣ u yāšu libbi ṭābu liškunanni pīhatu šarru lišʾal kî libbā ana šarri bēlīya lā gummuru ahu ša šarri bēlīya pīhatu lizziz
SAA 18 059 — letter from Aqar-B[el-lumur] to the ki[ng of the world] (Kuyunjik (Nineveh), reign of Esarhaddon)
ana šar kiššati bēlīya aradka Aqar-Bel-lumur Nabu u Marduk ana šar kiššati bēlīya likrubū Lugalmarada ša Marad ahūšu ša Nabu ahūšu ša Nergal šû šarru abūka miṣri ša Marad īteṭīri kî išṭuru ina Ezida ina pān Nabu iltakan šikin ṭēmi šikin ša Marad šû ina ramanīšunu nāmurtašu ana abīka inaššâ enna mar-Dakkuru Marad ana ramanīšunu ittašu adi lā illaku šarru lišʾal x x gabbi x x x ṣābē
SAA 18 105 — letter from (unknown) to [the king] (Kuyunjik (Nineveh), reign of Esarhaddon)
x x x x x x x x x x x x x+x x x x x x x x x x x x x x+x x x+x x x x x x x x x x x x x+x x+x x x x x x x x x x x x+x x+x x x x x x x x x x x x+x ina x+x x x x x x x x x x x+x {1}x+x x x x+x x x x mār šiprīšu {1}ha-ru-x {LU₂}x x-MEŠ-šu₂ ša dulla ina x x x x šarru ina libbīšu lišmu u šanāti 05 06 ša ina ēkalli ša šarri bēlīya ušuzzāka amattû ibaššû ša šarru bēlā iqbâ mamma ina pîya ilteme ina taškinēti mahrēti ša ana muhhīya iškunū ilāni ša šarri bēlīya qātā iṣṣabta enna dibbī agannûtu taškinēta šina ana muhhīya šaknā aššut ṣābita abbūta ša šandabakki pīhatu ša Babili ana šarri bēlīya išpura u ša šarru bēlā iqabbû umma 02 ša-rēšānīya ina Mat-Akkadi altakan Bel u Nabu ana šarri bēlīya liddinūma ina Elamti ša-rēška šukun amat agâ ul aqbi u ul ušeqbi u mādamma ušaklûšu anāku ša tammarû kî ušeppešu
SAA 18 086 — letter from elders [of the Sealand] to the king (Kuyunjik (Nineveh), reign of Esarhaddon)
ana šarri bēlīni ardēka šībūtu ša Mat-tamti lū šulmu ana šarri bēlīni x x x x x Aššur Šamaš u Marduk ana šarri bēlīni likrubū šarrūtu ša kippat erbetti ana šarri bēlīni liddinū iltiššu šinīšu mār šiprāni ša Tumman ahūšu ša šar Elamti nāgiru u Zineni ana pānīni ittalkūni umma alkānimma Nabu-ušallim mār bēlikunu hiṣnāma ina pānikunu lillik anīni ul nimangur umma Naʾid-Marduk bēlāni baliṭ u ardē ša šarri Mat-Aššur anīni kî rubbūšu ina māti ṣibâtunu ana pān šar Mat-Aššur šupuraššūma hadû šarru lurabbiš ina bīt šūtūnu taltapraniššu anīni ul niheṭṭēma ina muhhīni ul irabbu ina ṣibit-qāti ana pān šar Mat-Aššur nišapparšu adû kî ībukūniššu Targibata Nahal Dutaya u Bananu ahī ša mātīni kî iššû ittannūniššu u adû mār šiprānīšu ana pān šībūtu ša Mat-tamti ittalkūnu umma ana pānīya elânimma emūqī ana Mat-tamti rīdā u kî ana pānīya lā tātelānu qībā lā taqabbā allakamma mātkunu u bītātikunu aheppu u mindēma taqabbā umma la-pān šar Mat-Aššur palhānu anāku pūtu šar Mat-Aššur našāka x x kî nišmû šarru bēlāni nultešmu x x x x x x ina x x x x x x x x x be-li₂-x x x x x x x x x
SAA 18 111 — letter from (unknown) to [the king] (Kuyunjik (Nineveh), reign of Esarhaddon)
o ana pān šarri bēlīya Kuna kî illika ina Kašappi buttāk ultu Kašappi kî uṣṣā allak mār šiprāni ultu {URU}x x ana pānīya ītelûni kî pî annî ṭēmu ša Gambulaya iqtabûnu umma Gambulaya la-pān Kuna māršu ša {1}x x x x x x x+x ahraṣamma ana šarri bēlīya ašappāra
SAA 18 173 — letter from Nabu-bel-šumati to the king (Kuyunjik (Nineveh), reign of Ashurbanipal)
ana šarri bēlīya aradka Nabu-bel-šumati lū šulmu ana šarri bēlīya Nabu u Marduk ana šarri bēlīya likrubū o x x pa x+x x o yānumma o mandīssunu o inamdû o kî ašpura o šarru bēlā o ultešmi
SAA 18 117 — letter from (unknown) to [the king] (Kuyunjik (Nineveh), reign of Esarhaddon)
x+x x x x x x ih-x x um x+x x x ina tīlti ša pî nišī šakin umma ana ūme annê ummu turabbīma mārātīma ina pānāti taqabbi umma anāku īdī kî balṭāti u enna šarru bēlā rēmānû šû ina pānīka ultēṣanni atta tātamranni tīdī kî balṭāku minâ aklū ekālu lā bēlēšu u anāku umandi kî annakru attannakka minâ ina šulmekunu takkalā ittikunu 01 qâ aklū lūkul amur ša šarru bēlā rēmānû šû ina šībūti x x x x x x ana x x x mār šiprīka lūmur
SAA 18 091 — letter from (unknown) to [the king] (Kuyunjik (Nineveh), reign of Esarhaddon)
x x x x x x su x+x x x x x x x-šu₂-nu-tu u anīni x x ša Zer-kitti-lišir ana muhhi x x uṣabbitannāšu u bītātīni uhappû umma minamma šipirti ana Nikkal-iddina tašpura enna Nikkal-iddina ūmussu ana muhhi dâkīni idabbub adû mār šiprāni ša šipirti niddaššu umma leqēma ana Nikkal-iddina idin umma lā tapallah Aššur-ahu-iddina ina kussî ittanaššab šipirti ušalmamma ana Zer-kitti-lišir iddinu x x x ša-muhhi-ālūtu ša Uruk x+x x x x adû itti Nikkal-iddina šû šarru zēʾiršu x x x x lumassi Urukaya x x x Nikkal-iddina x x x x x x šunu mu-ša₂-an-ni-ia-x+x x x x x x x x x+x x+x x bu x x x x x x
SAA 18 192 — letter from Illil-bani to the king of the lands (Kuyunjik (Nineveh), reign of Ashurbanipal)
ana šar mātāti bēlīya aradka Illil-bani Enlil Ninurta u Nusku ana šar mātāti bēlīya likrubū ana muhhi ṭēmu ša Belšunu Bit-Dakkuraya ša šarru bēlā išpura mār šipri ša ana pānīšu ašpuru ul utarriṣma ittīšu ul idbub kî ašmû iṣṣabassu Šumu-iddina ša šarru bēlā ana šikin ṭēmūti ša Marad išpuraššu adû ina Nippur ina pānīya šû ultu šaddaqad šipirēti maʾdēti x x x x x x x x x x x x x u x+x x x x x x x x x x x x x x ana kūmišunu x x x x x x x x x dullašunu ippušū ana šarri inamdinū šarru bēlā lū īdī ardu u bēl maṣṣarti ša šarri bēlīya akanna anāku u lišānāti maʾdāti ina Nippur ina ṣilli šarri bēlīya šipirti šarri ušallam u ittišunu adabbub Aššur-belu-taqqin šaknu ša ana šūtuqūti ša unqāti u mār šipri ša šarri ina Nippur paqdu ana muhhi unqāti u ardē ša šarri ša illakūnimma 03 ūmu 04 ūmu ina Nippur ašbūma lā immangurūma lā ušettiqšunūtu ana muhhi ittīšu kî adbubu ummā Nippuraya u mātu gabbi qulālīya iltaknū o qāssu ana muhhīya x x x x x x x x x x x x x umma qaqqadka abattaqma ina tikki x x x x+x
SAA 18 097 — letter from Bel-aha-iddin to Iddin-ahi, his father (Kuyunjik (Nineveh), reign of Esarhaddon)
ṭuppi Bel-ahu-iddin ana Iddin-ahi abīšu lū šulum ana abīya Šamaš balāṭka ana ūmu ṣâti liqbi 03 04-ta šiprēti kî ašpurakka gabarû ul āmur kî nakari x x+x la-pānīya x x x x x x x x x x x x x x+x x+x x x x x x o a-ši-x x+x x x x x x kî naqutti ana abīya altapra Bel-ahu-iddin šulum ša Šarra ahātīšu išaʾʾal Bel-ahu-iddin šulum ša Bel-bulliṭ Nabu-naʾid u Nergal-eṭir ahhēšu išaʾʾal
SAA 18 119 — letter from (unknown) to [the king] (Kuyunjik (Nineveh), reign of Esarhaddon)
x+x x x x x x x x x qātā ana x x x x x x ul alammad x x x x x ana pān mamma šanamma ul ašappar Nabu-eṭir iqabbâ umma alla ardē ša šarri gabbi {1}x x+x ana abbūtūka ṭābi adû Nabu-eṭir mār šiprīya šipirti ša ēkalli ina pānīšu ana pān abīya altapraššu nubatta lā ibâta hanṭiš ina kallê ša ramnīka ana ēkalli tašappāra ina pān šarru x x x x x
SAA 18 004 — letter from [the king] to (unknown) (Kuyunjik (Nineveh), reign of Esarhaddon)
x x x x+x x+x x x altapra adû emūqu ša Mat-Aššur ša ana Gumusanu illik Mannaya iltemû madāktu uptahhir ahi ša madākti ana Gumusani pānīšu u ahi ana akanni pānīšu attunu pitqadu adi mīni ša šî
SAA 18 018 — letter from (unknown) to [the king] (Kuyunjik (Nineveh), reign of Esarhaddon)
ana šarri bēlīya aradka {1}x x x lū šulmu ana šarri bēlīya šulmu ana maṣṣarti ša bīt ilāni ša šarri bēlīya {d}x+x x x x ana šarri bēlīya likrubū ilāni o ša Deri Nanaya Gula Mar-Biti Marat-Biti ša ultu bīrti itti {d}x x ana {URU}x x illikū ina Babili šarru bēlā lū īdī